L 202/24 Jurnalul Oficial al Uniunii Europene 28.7.2012 DECIZIA DE PUNERE ÎN APLICARE A CONSILIULUI din 24 iulie 2012 de autorizare a Danemarcei să introducă o măsură specială de derogare de la articolul 75 din Directiva 2006/112/CE privind sistemul comun al taxei pe valoarea adăugată (2012/447|UE) CONSILIUL UNIUNII EUROPENE, având în vedere Tratatul privind funcţionarea Uniunii Europene, având în vedere Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (!), în special articolul 395 alineatul (1), având în vedere propunerea Comisiei Europene, întrucât: (1) Prin scrisoarea înregistrată la Comisie în data de 5 septembrie 2011, Danemarca a solicitat autorizarea de a aplica o măsură de derogare de la dispozițiile Directivei 2006/112/CE referitoare la dreptul de deducere a taxei achitate în amonte. (2) Comisia a informat celelalte state membre, prin scrisoarea din 14 martie 2012, cu privire la cererea înaintată de Danemarca. Prin scrisoarea din 15 martie 2012, Comisia a înştiințat Danemarca cu privire la faptul că deține toate informațiile pe care le consideră necesare pentru a analiza cererea. (3) În prezent, în temeiul Directivei 2006/112/CE, dacă un vehicul utilitar ușor cu o greutate maximă autorizată de până la trei tone este înregistrat pe lângă autoritățile daneze ca fiind utilizat exclusiv în scopuri profesionale, persoana impozabilă are dreptul de a deduce în întregime impozitul plătit în amonte pentru costurile de achiziționare şi funcționare a vehiculului. Dacă un astfel de vehicul este ulterior utilizat în scopuri personale, persoana impozabilă pierde dreptul de a deduce TVA plătită pentru costul de achiziție al vehiculului. ( Dat fiind că acest sistem creează dificultăți considerabile atât pentru persoana impozabilă, cât și pentru adminis- trația fiscală, autoritățile daneze au solicitat autorizarea de a aplica o măsură specială de derogare de la articolul 75 din Directiva 2006/112/CE. Această măsură ar permite persoanei impozabile care a înregistrat un vehicul ca fiind destinat exclusiv scopurilor profesionale să folosească vehiculul respectiv pentru scopuri neprofesionale și să calculeze baza de impozitare corespunzătoare operațiunii asimilate unei prestări de servicii în conformitate cu articolul 75 din Directiva 2006/112/CE aplicând o rată zilnică forfetară şi evitând astfel pierderea dreptului de a deduce TVA plătită pentru costurile de achiziționare a vehiculului. (5)  Această metodă de calcul simplificată ar fi limitată totuşi la douăzeci de zile de utilizare în scopuri neprofesionale pentru fiecare an calendaristic, iar valoarea forfetară a TVA care urmează să fie plătită se stabileşte la 40 DKK pentru fiecare zi de utilizare în scopuri neprofesionale. Această sumă a fost stabilită de guvernul danez în urma analizei statisticilor naţionale. () JO L 347, 11.12.2006, p. 1. (6)  Această măsură, care se va aplica vehiculelor utilitare ușoare cu o greutate maximă autorizată de până la trei tone, ar simplifica obligațiile în materie de plată a TVA ale persoanelor impozabile care utilizează ocazional în scopuri neprofesionale vehicule înregistrate pentru utilizare în scopuri profesionale. Cu toate acestea, o persoană impozabilă va putea în continuare să opteze pentru a înregistra un vehicul utilitar uşor ca fiind destinat utilizării atât în scopuri profesionale, cât şi personale. Acţionând astfel, persoana în cauză își va pierde dreptul de deducere a TVA aferentă achiziționării respectivului vehicul, însă nu va trebui să plătească taxa sub forma unei rate zilnice forfetare pentru utilizarea vehiculului în scopuri personale. (7) Introducerea unei măsuri ce permite unei persoane impo- zabile care utilizează ocazional în scopuri neprofesionale un vehicul înregistrat pentru scopuri profesionale să nu-și piardă dreptul de a deduce impozitul plătit în amonte pentru vehiculul respectiv se înscrie în logica normelor generale în materie de deducere prevăzute  în Directiva 2006/112/CE. (8)  Este necesar ca autorizarea să fie valabilă pentru o perioadă limitată și să expire, prin urmare, la 31 decembrie 2014. În lumina experienței dobândite, până la data respectivă va fi necesară efectuarea unei evaluări pentru a se stabili dacă derogarea se justifică în continuare. (9)  Măsura va avea doar un efect neglijabil asupra veniturilor fiscale globale ale statului membru în cauză, colectate la nivelul consumului final, şi nu are niciun impact negativ asupra resurselor proprii ale Uniunii care provin din taxa pe valoarea adăugată, ADOPTĂ PREZENTA DECIZIE: Articolul 1 Prin derogare de la articolul 75 din Directiva 2006/112/CE, în cazul în care o persoană impozabilă utilizează în scopuri personale, sau pentru angajații săi, sau, în sens mai general, în alte scopuri decât cele profesionale, un vehicul utilitar ușor care a fost înregistrat pentru a fi utilizat exclusiv în scopuri profe- sionale, Danemarca este autorizată să stabilească baza de impo- zitare în mod forfetar pentru fiecare zi aferentă unei astfel de utilizări. Rata forfetară zilnică menționată la primul paragraf este de 40 DKK. Articolul 2 Măsura prevăzută la articolul 1 se aplică numai vehiculelor utilitare ușoare cu o greutate totală maximă autorizată de trei tone. Această măsură nu se aplică în cazurile în care perioada de utilizare în scopuri neprofesionale depăşeşte douăzeci de zile pe an calendaristic.